wannaphong/clean_thaiwikipedia huggingface dataset:
# อะบู นุวาส
อะบู นุวาส อัลฮะซัน อิบน์ ฮานี อัลฮะกะมีชื่ออีกแบบหนึ่งคือ: อัลฮะซัน อิบน์ ฮานี อับดุลเอาวัล อัศเศาะบาฮ์, อะบู อะลี  รู้จักกันในชื่อ อบู นุวาส อัสซะละมี Esat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147-173. หรือแค่ อะบู นุวาสGarzanti (Abū Novās)(756814), เป็นหนึ่งในกวีภาษาอาหรับที่ยิ่งใหญ่ที่สุดของยุคคลาสสิก ซึ่งบางครั้งก็ผลิตผลงานเป็นภาษาเปอร์เซียด้วย เขาเกิดในเมืองอาห์วาซในเปอร์เซีย พ่อเป็นชาวอาหรับ ส่วนแม่เป็นชาวเปอร์เซีย เขากลายเป็นต้นแบบของกวีนิพนธ์อาหรับร่วมสมัยในทุกประเภท นอกจากนี้ อะบู นุวาสยังเข้าไปอยู่ในคติชาวบ้าน และมีการกล่าวถึงเขาหลายครั้งในหนังสือ อาหรับราตรี
# เกาะกอร์เรฮีดอร์
เกาะกอร์เรฮีดอร์  เป็นเกาะในประเทศฟิลิปปินส์ ตั้งอยู่ที่ปากอ่าวมะนิลา ทางตะวันตกเฉียงใต้ของเกาะลูซอน เกาะเคยเป็นป้อมปราการปืนใหญ่และมีอาวุธยุทธภัณฑ์ปกป้องทางเข้าอ่าวมะนิลาและกรุงมะนิลาจากข้าศึกในสงคราม เกาะอยู่ห่างจากชายฝั่ง 48 กิโลเมตร เกาะมีอนุสรณ์สถานสงครามแปซิฟิก
# วลาดีมีร์ วืยซอตสกี
วลาดีมีร์ เซมิโอโนวิช วืยซอตสกี (25 มกราคม 1938 – 25 กรกฎาคม 1980) เป็นนักร้อง นักแต่งเพลง กวี และนักแสดงชาวโซเวียต (ปัจจุบันคือประเทศรัสเซีย) ซึ่งมีผลงานอาชีพที่ส่งผลกระทบมากและยาวนานต่อวัฒนธรรมรัสเซีย เขากลายเป็นที่รู้จักกันอย่างแพร่หลายจากรูปแบบการร้องเพลงของเขาที่ไม่เหมือนใคร และจากเนื้อเพลงซึ่งวิจารณ์สังคมและการเมืองโดยใช้ภาษาข้างถนนชวนหัว นอกจากนี้เขายังเป็นนักแสดงที่ประสบความสำเร็จบนเวทีและในจอ แม้ว่าผลงานของเขาจะไม่ได้รับความสนใจจากหน่วยงานวัฒนธรรมของทางการโซเวียตเสียเป็นส่วนใหญ่ แต่เขาก็มีชื่อเสียงอย่างไม่ธรรมดาในช่วงชีวิตของเขา และจนถึงทุกวันนี้ เขายังมีอิทธิพลอย่างมากต่อนักดนตรีและนักแสดงยอดนิยมชาวรัสเซียหลายคนที่ต้องการจะก้าวขึ้นไปอยู่ในสถานะเดียวกับเขา
# ประชุม รัตนเพียร
ประชุม รัตนเพียร (25 กุมภาพันธ์ พ.ศ. 2469 – 30 มีนาคม พ.ศ. 2556) อดีตรัฐมนตรีว่าการกระทรวงศึกษาธิการ อดีตรัฐมนตรีว่าการกระทรวงสาธารณสุข อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดตราด อดีตสมาชิกสภาผู้แทนราษฎรจังหวัดนนทบุรี

 ประวัติ 
ประชุม เกิดเมื่อวันที่ 25 กุมภาพันธ์ พ.ศ. 2469 เป็นบุตรนายอิ่ม นางแวว รัตนเพียร โดยที่บิดานั้นเป็นกำนัน ด้านครอบครัวสมรสกับนางวิจิตรา รัตนเพียร
มีบุตร 4 คน คือ 
 ประวิช รัตนเพียร อดีตรัฐมนตรีว่าการกระทรวงวิทยาศาสตร์และเทคโนโลยี
 ประเวช รัตนเพียร อธิการบดีมหาวิทยาลัยรัตนบัณฑิต
 วาชิต รัตนเพียร อดีตผู้อำนวยการโรงเรียนมัธยมปัญญารัตน์
 วิชุดา รัตนเพียร อดีตสมาชิกวุฒิสภา

 การทำงาน 

ประชุม เคยดำรงตำแหน่งรัฐมนตรีว่าการกระทรวงศึกษาธิการ และรัฐมนตรีว่าการกระทรวงสาธารณสุขพระบรมราชโองการ ประกาศ แต่งตั้งรัฐมนตรี (จำนวน ๒๖ ราย) ในสมัยรัฐบาลหม่อมราชวงศ์คึกฤทธิ์ ปราโมช ในปี พ.ศ. 2518 และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่ และสมัยที่มี พลเอก เปรม ติณสูลานนท์  เป็นนายกรัฐมนตรี ในปี พ.ศ. 2526พระบรมราชโองการ ประกาศ แต่งตั้งรัฐมนตรี (จำนวน ๔๔ ราย)  และยังเป็นสมาชิกสภาร่างรัฐธรรมนูญ ปี พ.ศ. 2519 และเป็นสมาชิกสภานิติบัญญัติแห่งชาติ

นอกจากนี้แล้วในแวดวงการศึกษาและการกีฬา ยังถือว่าเป็นปูชนียบุคคลสำคัญคนหนึ่ง จนได้ชื่อเรียกขานว่า ครูชุม จากนายกำพล วัชรพล สื่อมวลชนผู้ก่อตั้งหนังสือพิมพ์ไทยรัฐ เป็นผู้ก่อตั้งโรงเรียนดุสิตพณิชยการ ซึ่งเป็นโรงเรียนพาณิชยการเอกชนแห่งแรกของประเทศไทย ในปี พ.ศ. 2505 และเป็นผู้ก่อตั้งมหาวิทยาลัยรัตนบัณฑิต หรืออาร์แบ็ค  และในแวดวงกีฬาเคยดำรงตำแหน่งสำคัญ ๆ อาทิ นายกสมาคมฟุตบอลแห่งประเทศไทย, นายกสมาคมมวยสากลสมัครเล่นแห่งประเทศไทย และเป็นหนึ่งในคณะกรรมการโอลิมปิกแห่งประเทศไทย เป็นต้น

 ถึงแก่อนิจกรรม 
นายประชุม ถึงแก่อนิจกรรมด้วยโรคชรา สิริอายุได้ 87 ปี เมื่อเวลาประมาณ 10.00 น. ของวันที่ 30 มีนาคม พ.ศ. 2556 ที่โรงพยาบาลพญาไท 2อดีตรมต. “ประชุม รัตนเพียร” ถึงแก่อนิจกรรมด้วยโรคชรา จากข่าวสด มีพิธีพระราชทานเพลิงศพเมื่อวันที่ 14 กรกฎาคม พ.ศ. 2556 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๒, ๘ กุมภาพันธ์ ๒๕๒๘
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๓, ๓๑ ธันวาคม ๒๕๒๖
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๒๙ , เล่ม ๑๐๔ ตอนที่ ๕๐ ง หน้า ๑๘๙๕, ๑๙ มีนาคม ๒๕๓๐
# เรือกำปั่น
เรือกำปั่น เรือเดินทะเลขนาดใหญ่ชนิดหนึ่ง หัวเรือเรียวแหลม ท้าย เรือมนและราบในระดับเดียวกับหัวเรือ ถ้ามีเสายาวยื่นออกไปสำหรับ ผูกสายใบ มีเสากระโดง 3 เสา มีใบ เรียกว่า เรือกำปั่นใบ ถ้าเสากระโดง ตรงกลางไม่มีปล่องไฟโดยใช้เดินด้วยกำลังเครื่องจักรไอน้ำ เรียกว่า เรือกำปั่นไฟ
# กาบริเอล การ์ซิอา มาร์เกซ
กาบริเอล โฮเซ เด ลา กองกอร์เดีย การ์ซิอา มาร์เกซ   หรือที่รู้จักกันในนาม กาบริเอล การ์ซิอา มาร์เกซ (6 มีนาคม ค.ศ. 1927 – 17 เมษายน ค.ศ. 2014) เป็นนักประพันธ์เรื่องสั้น นักเขียนบท และนักหนังสือพิมพ์ชาวโคลอมเบีย เกิดที่เมืองอารากาตากา เป็นบุตรชายของลุยซา ซานเตียกา มาร์เกซ อิกัวรัน กับกาบริเอล เอลิฮิโอ การ์ซิอา บิดาของเขาเป็นเภสัชกร

เมื่อโตขึ้นเขาเริ่มเป็นนักข่าวและได้เขียนงานที่ไม่ใช่นิยายหลายเรื่องซึ่งเป็นเรื่องที่สะเทือนใจและเรื่องสั้น ผลงานที่โดดเด่นของเขาคือ หนึ่งร้อยปีแห่งความโดดเดี่ยว (, 1967), ฤดูใบไม้ร่วงของผู้นำแก่ (, 1975) และ รักเมื่อคราวห่าลง (, 1985) ซึ่งล้วนแต่เป็นที่รู้จัก เขาได้รับการยอมรับว่าเป็นหนึ่งในนักเขียนที่สำคัญที่สุดของคริสต์ศตวรรษที่ 20 เขาได้รับรางวัลวรรณกรรมนานาชาตินอยชตัดท์ในปี ค.ศ. 1972 และได้รับรางวัลโนเบลสาขาวรรณกรรมในปี ค.ศ. 1982
# ฮาฟิซ
คาวาจา ชามซู ดิน มูฮัมหมัด ฮาฟิซ ชิราซิ  เจ้าของนามปากกา ฮาฟิซ (ค.ศ. 1325/1326 – 1389/1390),http://www.britannica.com/EBchecked/topic/251392/Hafez เป็นกวีชาวเปอร์เซีย ผลงานของเขาประกอบด้วยวรรณกรรมชุดของเปอร์เซีย (Diwan) ซึ่งจะพบในบ้านของคนส่วนใหญ่ในประเทศอิหร่าน อัฟกานิสถาน และทาจิกิสถาน เช่นเดียวกับที่อื่น ๆ ในโลกที่เรียนรู้บทกวีของเขาเพื่อศึกษาใจความและใช้เป็นสุภาษิตและคำพูดมาจนถึงทุกวันนี้ ชีวิตและบทกวีของเขาได้รับการวิเคราะห์ และตีความคำที่มีอิทธิพลในยุคหลังคริสต์ศตวรรษที่ 14 อย่างแพร่หลาย เขาเป็นกวีที่เขียนเกี่ยวกับเปอร์เซียมากกว่านักเขียนอื่น ๆYarshater. Accessed 25 July 2010.Hafiz and the Place of Iranian Culture in the World by Aga Khan III, November 9, 1936 London.

ในรูปแบบของกาซาลส์ บทกวีของเขาเป็นความศรัทธาที่เผยให้เห็นความเจ้าเล่ห์ อิทธิพลของเขาในชีวิตของชาวอิหร่านสามารถพบได้ใน "การอ่านฮาฟิซ"  บทกวีของเขาถูกนำมาใช้บ่อยครั้งในเพลงดั้งเดิมเปอร์เซีย ภาพศิลปะ และการเขียนตัวอักษรภาษาเปอร์เซีย
# การแข่งรถ
การแข่งรถ (หรือเรียกว่าแข่งรถยนต์หรือรถแข่ง) เป็นมอเตอร์สปอร์ตที่เกี่ยวข้องกับการแข่งโดยใช้รถยนต์สำหรับการแข่งขัน 

 ประวัติ 

 จุดเริ่มต้นของการแข่งขัน 
หลังจากที่มีการประดิษฐ์รถยนต์เบนซิลจนประสบความสำเร็จครั้งแรกได้ไม่นาน ก็มีการจัดประกวดความเร็วโดยบรรณาธิการหนังสือพิมพ์ปารีส โดยวิ่งเป็นระยะทาง 2 กิโลเมตร (1.2 ไมล์) จากสะพานเนลลี่ไปยังบออิส เดอ บัวล็อก รถคันที่ชนะคือจอร์จ บอตันจากบริษัทเดอ ดราก้อน บอตัน แต่ในการประกวดครั้งนั้นก็บอกได้ยากว่าคือการแข่งขัน

 ปารีสรูออง:การแข่งรถครั้งแรกของโลก 
23 กรกฎาคม 1894 นิตยสารในปารีส Le Petit Journal จัดเป็นสิ่งที่ถือว่าเป็นการแข่งขันครั้งแรกอย่างเป็นทางการ โดยเป็นการแข่งรถจาก ปารีสไปรูออง การแข่งขันนี้เป็นรูปแบบการทดลองและทดสอบความสนใจและการสนับสนุนจากสาธารณชน โดยใช้เส้นทางที่ไม่อันตรายและง่ายต่อการขับรถและที่พักราคาถูกในระหว่างการเดินทาง  การแข่งขันนี้มีผู้เข้าร่วม 102 คน โดยจ่ายค่าธรรมเนียมในการเข้าร่วม 10 ฟรังก์ 

 การแข่งขันในยุคแรกๆ 

 การแข่งขันจากเมืองสู่เมือง 

 จุดประสงค์แรกที่สร้างวงจรการแข่งรถขึ้น 

 1910 - 1950 

 1950 - ปัจจุบัน 
หลังสงครามโลกครั้งที่สอง การแข่งรถก็มีหลากหลายรูปแบบมากขึ้น และได้มีการจัดการแข่งขันขนาดใหญ่ที่เรียกว่าเวิลด์กรังปรีซ์ภายใต้การดูแลของ FIA โดยจะเป็นการแข่งขันแรลลี่ระยะไกล เส้นทางหลายพันกิโลเมตร ซึ่งก็ยังได้รับความนิยมอยู่ในปัจจุบัน
# วิกิพีเดียภาษามาลากาซี
วิกิพีเดียภาษามาลากาซีเป็นวิกิพีเดียที่จัดทำขึ้นในภาษามาลากาซี และปัจจุบันมีบทความประมาณ 45,358  บทความ 2 เมษายน พ.ศ. 2556
 แหล่งข้อมูลอื่น 
 วิกิพีเดียภาษามาลากาซี

ม
# วิกิพีเดียภาษาพม่า
วิกิพีเดียภาษาพม่า  (,) เป็นวิกิพีเดียที่จัดทำขึ้นในภาษาพม่า สร้างขึ้นในเดือนกรกฎาคม ค.ศ. 2004 และมีบทความประมาณ  บทความ ณ เดือน 

ความท้าทาย
ในช่วงก่อน ค.ศ. 2019 ผู้ใช้อินเทอร์เน็ตชาวพม่าส่วนใหญ่ใช้ฟอนต์ Zawgyi ที่ไม่มีในยูนิโคด จึงทำให้มีปัญหาเวลาดูวิกิพีเดียภาษาพม่า
# วิกิพีเดียภาษาสกอต
วิกิพีเดียภาษาสกอต  เป็นวิกิพีเดียที่จัดทำขึ้นในภาษาสกอต ณ เดือน  วิกิพีเดียภาษานี้มีบทความประมาณ  บทความ

ในเดือนสิงหาคม ค.ศ. 2020 วิกิพีเดียภาษาสกอตได้รับตรวจสอบข้อเท็จจริงจากสื่อ เนื่องจากบทความภาษาสกอตมีคุณภาพต่ำและพบว่ามีบทความอย่างน้อย 20,000 บทความที่เขียนโดยผู้แก้ไขที่ไม่ได้พูดภาษานั้น ความสนใจนี้นำไปสู่การตรวจสอบเนื้อหาของวิกิโดยผู้พูดภาษาสกอตและชุมชนวิกิพีเดีย บทความของผู้แก้ไขกลุ่มนั้นส่วนใหญ่ถูกลบแล้ว ซึ่งเห็นได้ชัดจากจำนวนบทความที่ลดลงจากประมาณ 55,000 บทความใน ค.ศ. 2018 เหลือเพียงประมาณ 40,000 บทความใน ค.ศ. 2021
# เทระ
เทระ  เป็นคำนำหน้าหน่วยในระบบเมตริก แสดงถึงค่าหนึ่งล้านล้าน (1012 หรือ 1000000000000) มีสัญลักษณ์คือ T
 ตัวอย่างการใช้ 
1 เทระเมตร = 1,000,000,000,000 เมตร เช่น 1 วันแสงมีระยะทางเท่ากับ 26 เทระเมตร (26,000,000,000,000 เมตร , 26,000,000,000 กิโลเมตร)
1 เทระอาร์ = 1,000,000,000,000 อาร์ (หน่วยพื้นที่) เช่น พื้นที่ของวงโคจรของดาวเสาร์มีขนาด 6.4 เทระอาร์ (6,400,000,000,000 อาร์ , 6,400,000,000 กิโลอาร์)
1 เทระเคลวิน = 1,000,000,000,000 เคลวิน เช่น อุณหภูมิของดาวนิวตรอนเกิดใหม่
1 เทระไบต์ = 1,000,000,000,000 ไบต์ เช่น ความจุของความทรงจำของมนุษย์อยู่ที่ 1.25 เทระไบต์ (10,000,000,000,000 ไบต์ หรือ 10,000,000,000 กิโลไบต์)
1 เทบิไบต์ =  8,796,093,022,208 บิต เช่น ความจุของฮาร์ดดิสก์ที่ได้รับค่าเฉลี่ยในปี 2012 คือ 17,592,186,044,416 บิต หรือ 2 เทบิไบต์
1เทระลิตร = 1,000,000,000,000 ลิตร
# วงศ์องุ่น
วงศ์องุ่นหรือ Vitaceae เป็นวงศ์ของพืชมีดอกโดยมีสมาชิกที่สำคัญคือองุ่น และParthenocissus quinquefolia ชื่อของวงศ์ตั้งตามชื่อสกุลVitis บางครั้งเรียกวงศ์นี้ว่า Vitidaceae แต่ชื่อ Vitaceae เป็นชื่อดั้งเดิมและนิยมใช้มากกว่า บางแห่งจะใช้  Ampelidaceae ซึ่งหมายถึงวงศ์องุ่นเช่นเดียวกัน

ความสัมพันธ์ของพืชในวงศ์องุ่นยังไม่ชัดเจน และยังไม่พบความสัมพันธ์ที่ใกล้ชิด ในระบบของ Cronquist จัดให้วงศ์นี้มีความใกล้ชิดกับวงศ์  Rhamnaceae ในอันดับRhamnales ในขณะที่ระบบของAngiosperm Phylogeny Group (APG). APG III ใน พ.ศ. 2552 ได้จัดให้วงศ์องุ่นอยู่ในอันดับของตัวเองเรียกว่า Vitales 

พืชส่วนใหญ่ในสกุล Vitis มีจำนวนโครโมโซมทั้งสิ้น 38 คู่  (n=19) แต่จะเป็น  40 คู่ (n=20) ในสกุลย่อย Muscadinia ส่วน Ampelocissus, Parthenocissus, และ Ampelopsis มีโครโมโซม 40 คู่ (n=20) และ Cissus มี 24 คู่ (n=12)

องุ่น (สกุล Vitis) เป็นพืชเศรษฐกิจสำคัญในวงศ์นี้ ทั้งรับประทานสดและผลิตไวน์  พืชในสกุล  Tetrastigma เป็นเจ้าบ้านให้กับพืชเบียนในวงศ์ Rafflesiaceae สำหรับสกุล Leea บางครั้งจะแยกออกเป็นวงศ์ต่างหากเรียก Leeaceae แต่ในระบบของ APG และ Angiosperm Phylogeny Web จัดให้อยู่ในวงศ์องุ่น
# มาเรีย ซีบึลลา เมเรียน
มาเรีย ซิลเบลล่า มาเรียน  มีชีวิตอยู่ระหว่าง 2 เมษายน ค.ศ. 1647 - 13 มกราคม ค.ศ. 1717 มีชีวิตรวม 69 ปี เป็นนักชีววิทยา

 ประวัติ 
บิดาชื่อ Matthäus Merian และมารดาชื่อ Johanna Catharina Sibylla เธอมีชีวิตและมีผลงานอยู่ในช่วงศตวรรษที่ 16 โดยที่เมืองปารีสเป็นจุดศูนย์กลางของการวาดภาพพฤกษศาสตร์ ซึ่งในช่วงนี้มีกลุ่มนักเดินทางผจญภัยไปในดินแดนโพ้นทะเลมากมายและมีการบันทึกการเดินทาง อีกทั้งจ้างนักวาดภาพพฤกษศาสตร์ entomology. ร่วมไปในการเดินทางด้วย เพื่อบันทึกข้อมูลเสาะแสวงหา และวาดภาพพรรณไม้แปลก ๆ รวมทั้งนำเมล็ดและส่วนต่าง ๆ ของพืชต่างถิ่นกลับมาศึกษาและเพาะพันธุ์

มาเรียได้แต่งงานกับ Johann Andreas Graff (ในช่วงปี 1665-1692) และมีบุตรสองคน คือ Johanna Helena Herolt และ Dorothea Maria Graff และเธอได้เสียชีวิตเมื่อ 13 มกราคม ค.ศ. 1717 ที่กรุง Amsterdam http://www.manacomputers.com/maria_sibylla_merian/

 ผลงาน 
มาเรียเป็กนักวาดภาพทางพฤกษศาสตร์ธรรมชาติ Botanical Art Illustration เป็นงานศิลปะจำเพาะ เพื่อบันทึกลักษณะพืชพรรณ ต้นไม้ สัตว์ และการเจริญเติบโตแบบวิทยาศาสตร์ โดยผลงานของเธออยู๋ในช่วงศตวรรษที่ 16 เธอได้ร่วมเข้ากลุ่มนักเดินทาง http://www.comfixclub.com/maria-sibylla-merian/เพื่อเก็บภาพการเจริญเติบโตของสัตว์ในแต่ช่วงวัย โดยผลงานการวาดภาพ ลำดับการเจริญเติบโตของผีเสื้อ

 การฉลอง 

เนืองในวันที่ 2 เมษายนพ.ศ. 2556 ป็นวันครบรอบวันเกิดปีที่ 366 โดย Google ได้แสดงการร่วมรำลึกถึงด้วยการเปลี่ยนโลโก้ให้เป็นรูปวาดธรรมชาติ

 อัตชีวประวัติ 

 Neues Blumenbuch. Volume 1. 1675
 Neues Blumenbuch. Volume 2. 1677
 Neues Blumenbuch. Volume 3. 1677
 Der Raupen wunderbare Verwandlung und sonderbare Blumennahrung. 1679
 Metamorphosis insectorum Surinamensium. 1705
# อัสแซสซินส์ครีด 2
อัสแซสซินส์ครีด 2  เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟต์ มอนทรีออล และจัดจำหน่ายโดยยูบิซอฟต์ ในเครื่อ งเล่นเพลย์สเตชัน 3 ,เอกซ์บอกซ์ 360 ,ไมโครซอฟท์ วินโดวส์ และแมคโอเอสเท็น เป็นวิดีโอเกมภาคที่สองของเกมซีรีส์อัสแซสซินส์ครีดและเป็นภาคต่อจากวิดีโอเกมในปี 2007 อัสแซสซินส์ครีด วางจำหน่ายในเครื่องเล่นวิดีโอเกมในเดือนพฤศจิกายน 2009 และสำหรับไมโครซอฟท์ วินโดวส์ในเดือนมีนาคม 2010

เนื้อเรื่องย่อ
เอซิโอ้ ออดิทอเร่ ดา ฟิเรนเซ่ เด็กหนุ่มธรรมดาที่พ่อเป็นเจ้าของธนาคารถูกเพื่อนพ่อหักหลัง ทำให้น้องชาย พี่ชายและพ่อเสียชีวิตโดยการแขวนคอ ต่อมาเขาได้รู้ความจริงว่าพ่อของเขาเคยเป็นมือสังหารขององค์กรมือสังหาร
# มรุต แสนสุข
มรุต แสนสุข ชื่อเล่น มิกซ์ เข้าวงการบันเทิงจากเวทีประกวด Dream Star Search 2011 (ดรีมสตาร์เซิร์ท 2011) ได้รับรางวัลชนะเลิศฝ่ายชายและเซ็นสัญญาเป็นนักแสดงในสังกัดสปีดวัน ซึ่งมีจีระนันท์ มะโนแจ่ม และนวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ฟ้ามีตา ช่อง 7 และละคร ไฟหวน ช่อง 7  

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ละครโทรทัศน์ ปี พ.ศ.  เรื่อง  รับบทเป็น  หมายเหตุ 2554 มือปราบมหาเฮี้ยน  ผี  (รับเชิญ) 2556  ไฟหวน  กำพล  2557  ปีกมงกุฎ  รับเชิญ  2558  จับกัง  หรั่ง   2559  คู่หู     2560  นักบุญทรงกลด  เสือพุด   ละครชุด ภารกิจรัก เรื่อง ยึดฟ้าหาพิกัดรัก  หมวดชูชาติ   2561  สมิงจ้าวท่า  กิม   2566  แม่ปูเปรี้ยว  ยอด  

ละครสั้น
 ละครโทรทัศน์ ปี พ.ศ.  เรื่อง  รับบทเป็น  หมายเหตุ 2555  ฟ้ามีตา ตอนดวงใจร้าว  ลูกพี่มิก  

 ละครซิทคอม 
 ละครโทรทัศน์ ปี พ.ศ.  เรื่อง  รับบทเป็น  หมายเหตุ 2560  สูตรรักชุลมุน  เม่น (รับเชิญ)  ช่องวัน

 รายการท่องเที่ยว 

โสดต้องเที่ยว (2559-ปัจจุบัน)

 ภาพยนตร์ 

seven 7หน้า7หลังระวังตาย (2558)

 ละครเวที 

ปี 2553 บุษบาริมทาง (อีสาน)

 รางวัล 

 ชนะเลิศ Dream Star Search 2011
# ทิค แทค โท (บอยแบนด์)
ทิค แทค โท  เป็นกลุ่มบอยแบนด์ ของศิลปินไทยวัยหนุ่มหน้าตาดีมีผมยาวทั้งหมด 3 คน ในรูปแบบบอยแบนด์ญี่ปุ่น ค่าย คีตา เอนเตอร์เทนเมนท์ ประกอบด้วยสมาชิก 3 คน ได้แก่ วิฑูรย์ ตปนิยาภรณ์ (ต้น), เจแปน ดิษยานนท์ (ตี้), เชษฐ์ ปรีชาสกุลวงศ์ (เป้)

ต่อมา เชษฐ์ ปรีชาสกุลวงศ์ (เป้) ขอถอนตัวออกจาก ทิค แทค โท และก็ได้มีสมาชิกคนใหม่ นั่นคือ องค์การ มาลารัตน์ (หนึ่ง) ซึ่งได้ร่วมทำผลงานเพลงอัลบั้มล่าสุด ปัจจุบัน "หนึ่ง" กับ "เป้" ผันตัวทำธุรกิจส่วนตัวและหนัง เช่นเดียวกับ "ตี้" ที่เพิ่งเริ่มสร้างครอบครัวที่ฮ่องกง มีบุตรชายแล้ว 1 คน ส่วน องค์การ มาลารัตน์ (หนึ่ง) มีบุตรสาว 1 ชาย 1 ปัจจุบันตี้และหนึ่ง เป็นไกด์อยู่ที่ฮ่องกง "ต้น" ก็ทำธุรกิจส่วนตัวและรักษาอาการความจำเสื่อมและมีบุตรสาวคนโต1คนบอยแบนด์ยุค90s "ทิคแทคโท"

 สมาชิก 
ชื่อ-นามสกุลชื่อเล่นระยะเวลาวิฑูรย์ ตปนิยาภรณ์ ต้น2538-2541เจแปน ดิษยานนท์ ตี้2538-2541องค์การ มาลารัตน์หนึ่ง2540-2541

อดีตสมาชิก
ชื่อ-นามสกุลชื่อเล่นระยะเวลาเชษฐ์ ปรีชาสกุลวงศ์ เป้2538-2539

 ผลงาน 
 สตูดิโออัลบั้ม 
 รายละเอียดอัลบั้มรายชื่อเพลงอัลบั้ม
 ชื่อ: TIC TAC TOE
 ประเภท: เทป/ซีดี
 ปี: 2538
 สังกัด: คีตา เอนเตอร์เทนเมนท์ 
จ๊าบ 
ไม่ให้ลำบาก 
มีฉันมีเธอ 
รักรักเธอ 
เหนื่อย 
All Right 
ห่วงเธอ 
กลับไปคิด 
หลับตา 
 คนหลายใจ อัลบั้ม
 ชื่อ: TIC TAC TOE - O-X
 ประเภท: เทป/ซีดี
 ปี: 2541
 สังกัด: นีโอ มิวสิก เน็ตเวิร์ค  
นาทีเดียว 
ถ้าขาดเธอ 
ขอจุ๊บหน่อย 
Say Good Bye 
5รักไม่รักก็บอก 
อย่ามองกลับมา 
ไม่มีใจ 
 มองให้ดี 
หมดใจ 
Tic Tac Toe 

 ภาพยนตร์ 
 กอดคอวัดใจนายกับเรา ตี้,เป้,ต้น (2539)
# ฐานนิยม
ฐานนิยม  เป็นมัชฌิมประเภทหนึ่ง ซึ่งเลือกมาจากข้อมูลที่มีการซ้ำกันมากที่สุด
ตัวอย่างฐานนิยม
ข้อมูลที่ซ้ำกันมากที่สุดของ  20  25  45  45  45  55  25  30  30  60  คือ 45 (ซ้ำกันสามค่า ซึ่งมากที่สุด)
ค่าฐานนิยม = 45
ดังนั้น ฐานนิยมของอายุคนกลุ่มนี้คือ 45 ปี

อนึ่ง ในโปรแกรม SPSS ถ้ามีฐานนิยมหลายค่า โปรแกรมจะแสดงเฉพาะค่าแรกที่พบเท่านั้น และหากข้อมูลชุดใดไม่มีค่าซ้ำกันเลย ข้อมูลชุดนั้นก็ไม่พิจารณาค่าฐานนิยม
# คายร์นาร์วอน
คายร์นาร์วอน  เป็นเมืองในสหราชอาณาจักร ตั้งอยู่ทางตอนเหนือของแคว้นเวลส์ ในอดีตเคยเป็นเมืองหลวงของราชรัฐเวลส์ ก่อนจะย้ายไปที่คาร์ดิฟฟ์ เมืองนี้มีประชากรประมาณ 9,611 คน ตั้งอยู่ห่างจากกรุงลอนดอนไปทางเหนือประมาณ 247 ไมล์
# ปลาฉลามคุกกี้คัตเตอร์
ปลาฉลามคุกกี้คัตเตอร์  หรือเรียกอีกอย่างว่าปลาฉลามซิการ์ เป็นสายพันธุ์ปลาฉลามหลังหนามขนาดเล็กในวงศ์ Dalatiidae ฉลามชนิดนี้พบได้ทั่วไปในเขตอบอุ่น ในมหาสมุทรทั่วโลก โดยเฉพาะอย่างยิ่งบริเวณใกล้เกาะ และได้รับการบันทึกความลึกที่สุดเท่าพบอยู่ที่ 3.7 กิโลเมตร (2.3 ไมล์)  ฉลามคุกกี้คัตเตอมีลำตัวเป็นแนวยาวทรงกระบอก มีจมูกสั้นทื่อ ตาขนาดใหญ่สองข้าง ตัวมันเป็นสีน้ำตาลเข้ม มีสีเข้มรอบคอและช่องเหงือก
# กอทิกอ็องฌ์แว็ง
กอทิกอ็องฌ์แว็ง  หรือ กอทิกแพลนแทเจเนต  หรือเรียกอีกอย่างหนึ่งว่า กอทิกแบบตะวันตก เป็นสถาปัตยกรรมกอทิกแบบหนึ่งของฝรั่งเศส

ลักษณะทางสถาปัตยกรรม
สถาปัตยกรรมกอทิกแบบอ็องฌ์แว็งนี้มีลักษณะเฉพาะตัวซึ่งต่างกับกอทิกแบบทั่วไป (หรือ อีล-เดอ-ฟร็องซ์) ซึ่งประกอบด้วยซุ้มประตูทางเข้าจำนวนสามซุ้ม โดยบริเวณด้านข้างของวิหารจะไม่พบครีบยันลอย (เหมือนที่มหาวิหารแห่งปัวตีเย ซึ่งบริเวณกำแพงด้านนอกเป็นเพียงแค่ผนังเรียบๆธรรมดา)

thumb|สันเพดานโค้ง(เกือบครึ่งวงกลม)แบบกอทิกอ็องฌ์แว็งที่วิหารน็อทร์-ดามแห่งปุย

แต่สิ่งที่ถือว่าโดดเด่นที่สุดของสถาปัตยกรรมกอทิกแบบนี้ คือ เพดานโค้งภายในอาคาร ซึ่งจะลึกและแคบกว่าปกติ (หมุดกลางเพดานมักจะอยู่ในตำแหน่งที่สูงและลึกกว่าเพดานโค้งครึ่งวงกลม) โดยถ้าในสถาปัตยกรรมกอทิกแบบทั่วไป หลุมเพดานจะตื้นและแบนกว่า (หมุดกลางเพดานมักจะอยู่ในตำแหน่งเดียวกันกับแนวเพดานโค้งครึ่งวงกลม)  

บริเวณเพดานโค้งมักจะประกอบด้วยสันแบบแปดแฉก ซึ่งจะรวมเข้าหากันบริเวณหมุดกลางเพดานทรงกลม ซึ่งยังสามารถพบเห็นเพดานโค้งแบบนี้ได้ตามโบราณสถานกว่าสี่สิบแห่งhttp://www.persee.fr/web/revues/home/prescript/article/rvart_0035-1326_1999_num_124_1_348452_t1_0084_0000_000#ในเมืองอ็องฌู โดยเฉพาะอย่างยิ่งที่มหาวิหารอ็องเฌ หมุดเพดานอยู่ในตำแหน่งที่สูงกว่าเพดานโค้งครึ่งวงกลมถึง 3.50 เมตร และในคริสต์ศตวรรษที่ 12 จะเริ่มพบว่าสันเพดานจะมีจำนวนแฉกที่มากขึ้นและละเอียดมากขึ้น โดยมักจะตั้งอยู่บนเสาสูงทรงกระบอกตรง เหมือนกับที่พบในอารามนักบุญแซร์ฌแห่งอ็องเฌ (abbaye Saint-Serge d'Angers)

ซึ่งสถาปัตยกรรมรูปแบบนี้จะพบในช่วงกลางคริสต์ศตวรรษที่ 12 ซึ่งเป็นการผสมผสานองค์ประกอบแบบกอทิก (โดยเฉพาะบริเวณเพดานโค้งสันแบบกอทิก) กับองค์ประกอบทางสถาปัตยกรรมแบบโรมาเนสก์ของภาคตะวันตกของฝรั่งเศส (วิหารที่มีโดมเป็นองค์ประกอบเหมือนกับที่มหาวิหารอ็องกูแลม และมหาวิหารเปรีเกอ) ซึ่งยังรวมถึงลักษณะของบริเวณกลางโบสถ์ซึ่งประกอบด้วยทางเดินกลางเพียงแห่งเดียว (ไม่มีทางเดินข้าง) หรือมิฉะนั้นจะมีถึง 3 ทาง นอกจากนั้นยังพบว่าบริเวณสันเพดาน ที่มีลักษณะเกือบโค้งเป็นครึ่งวงกลมซึ่งทำให้ไม่มีความจำเป็นต้องใช้ครีบยันลอยเป็นตัวรับน้ำหนัก

บริเวณที่พบ
สถาปัตยกรรมกอทิกแบบอ็องฌ์แว็งพบได้ในแถบตะวันตกของประเทศฝรั่งเศส โดยเฉพาะอย่างยิ่ง เมน ตูแรน ลีมูแซง ปัวตู อากีแตน และยังรวมไปถึงเมืองในอาณานิคมในสมัยนั้น เช่น เนเปิลส์ และซิซิลี

ประเทศฝรั่งเศส
ตัวอย่างที่งดงามที่สุดตามของสถาปัตยกรรมกอทิกอ็องฌ์แว็ง ได้แก่

 อดีตอาราม Abbaye Saint Pierre et Paul (ปัจจุบันคือโบสถ์ Notre-Dame de la Couture แห่งเลอม็อง)
 อาสนวิหารนักบุญมอริสแห่งอ็องเฌ (Cathédrale Saint-Maurice d'Angers)
 โรงพยาบาลเก่า Hôpital Saint-Jean d'Angers (ปัจจุบันคือพิพิธภัณฑ์ Musée Jean-Lurçat)
 ชาเปลของปราสาทอ็องเฌ (château d'Angers)
 L'abbaye de Fontevraud, près de Saumur et de la Loire
 la Collégiale Saint-Martin d'Angers
 L'abbaye Notre Dame du Loroux sur la commune de Vernantes dans le Maine-et-Loire,
 La Cathédrale Saint-Pierre de Poitiershttp://www.evene.fr/culture/lieux/cathedrale-saint-pierre-de-poitiers-6097.php
 L'Église Sainte-Radegonde de Poitiers
 Le Palais des Ducs d’Aquitaine, Comte de Poitou à Poitiers
 L'église Saint-Étienne de Celle-Lévescault dans le Poitou
 อาสนวิหารนักบุญฌูเลียงแห่งเลอม็อง (Cathédrale Saint-Julien du Mans)
 อาสนวิหารนักบุญอันดรูว์แห่งบอร์โด (Cathédrale Saint-André de Bordeaux)
 La Collégiale Notre-Dame du Puy-Notre-Dame
# สมชาย ชวยบุญชุม
สมชาย ชวยบุญชุม เกิดวันที่ 17 กุมภาพันธ์ พ.ศ. 2497 ที่จังหวัดสมุทรสงคราม เป็นผู้ฝึกสอนชาวไทย ปัจจุบันเป็นผู้ฝึกสอนของศรีสะเกษ ยูไนเต็ด ในไทยลีก 2

สมชายเคยเป็นนักฟุตบอลของสโมสรการท่าเรือ และทีมชาติไทย โดยเล่นในตำแหน่งกองกลาง

 เกียรติประวัติ 
หัวหน้าผู้ฝึกสอน (โค้ช)
ระดับสโมสร
หนองบัว พิชญ
ไทยลีก 2
 ชนะเลิศ (1): 2563–64
 ระดับทีมชาติ 
ทีมชาติไทย U19
ฟุตบอลอาเซียนชิงแชมป์เยาวชนอายุไม่เกิน 19 ปี
 ชนะเลิศ (1): 2011
# อำนาจ แก้วเขียว
อำนาจ แก้วเขียว  เกิดเมื่อวันที่ 11 มกราคม พ.ศ. 2518 เป็นอดีตนักฟุตบอลมืออาชีพชาวไทย เคยเป็นหัวหน้าผู้ฝึกสอนชั่วคราวของบางกอกกล๊าส อำนาจสร้างสถิติลงเล่นในไทยลีกมากที่สุด (19 ฤดูกาล) ระหว่างฤดูกาล 2540-2557 โดยสโมสรได้ประกาศรีไทร์เบอร์ 6 เพื่อเป็นเกียรติให้กับเขา ตำนานบีจี! อำนาจ ยินดีให้ สารัช ใส่เบอร์ 6 ปัจจุบันเป็นเป็นผู้ช่วยผู้ฝีกสอนกับบีจี ปทุม ยูไนเต็ด ในไทยลีก

 เกียรติประวัติ  
นักฟุตบอล
 แชมป์ไทยพรีเมียร์ลีก 2 สมัย ปี 2003,2004
 ชนะเลิศการแข่งขันฟุตบอล สิงคโปร์ คัพ 2010
 รองชนะเลิศการแข่งขันฟุตบอล สิงคโปร์ คัพ 2009
 ชนะเลิศการแข่งขันฟุตบอล ควีนส์คัพ คัพ 2010
 รองชนะเลิศการแข่งขันฟุตบอล ควีนส์ คัพ 2006
 รองชนะเลิศการแข่งขันฟุตบอล ไทย ซุปเปอร์ คัพ 2009
 รองชนะเลิศการแข่งขันฟุตบอล ไทยคม เอฟเอคัพ 2013
# ไชยรัตน์ หมัดศิริ
ไชยรัตน์ หมัดศิริ (en:Chairat Madsiri) เกิดเมื่อวันที่ 29 กันยายน พ.ศ. 2525 ที่จังหวัดสงขลา อดีตนักฟุตบอลอาชีพชาวไทย

เขาเคยเล่นให้กับสงขลา ยูไนเต็ดและสโมสรฟุตบอลสงขลา"ไชยรัตน์นำทัพ!"สงขลาประกาศชื่อลุยT3
# รอแม็ง กัสมี
รอแม็ง กัสมี  เกิดเมื่อวันที่ 15 กุมภาพันธ์ ค.ศ. 1987 ที่เมืองลียง แคว้นโรนาลป์ เป็นนักฟุตบอลชาวลูกครึ่งฝรั่งเศสกับแอลจีเรีย
# อาสนวิหารอ็องเฌ
อาสนวิหารอ็องเฌ  หรือชื่อเต็มคือ อาสนวิหารนักบุญมอริซแห่งอ็องเฌ  เป็นอาสนวิหารในนิกายโรมันคาทอลิกและที่ตั้งของมุขนายกประจำมุขมณฑลอ็องเฌ ตั้งอยู่ในเมืองอ็องเฌ จังหวัดแมเนลัวร์ แคว้นเปอีเดอลาลัวร์ ประเทศฝรั่งเศส สร้างขึ้นเพื่ออุทิศแด่นักบุญมอริซ อดีตมุขนายกในคริสต์ศตวรรษที่ 4

อาสนวิหารแห่งนี้เป็นหนึ่งตัวอย่างของอาคารที่อยู่ในระหว่างการเปลี่ยนผ่านทางสถาปัตยกรรมระหว่างโรมาเนสก์กับกอทิกที่สวยงาม และยังเป็นอีกหนึ่งประจักษ์พยานสำคัญของสถาปัตยกรรมกอทิกอ็องฌ์แว็ง ซึ่งพบเห็นในดินแดนแถบนั้นอีกด้วย

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862 Base Merimée ref. PA00108866 กระทรวงวัฒนธรรมแห่งฝรั่งเศส

ประวัติ

ช่วงต้นคริสต์ศตวรรษที่ 11 มุขนายกอูว์แบร์ เดอ ว็องโดม ได้อนุมัติให้สร้างอาสนวิหารแห่งใหม่ตามแบบสถาปัตยกรรมในสมัยนั้นคือโรมาเนสก์ ซึ่งมีบริเวณกลางโบสถ์เพียงโถงเดียว อาสนวิหารแห่งนี้สร้างเสร็จและเสกในปี ค.ศ. 1025 เพียงไม่กี่ปีต่อมาก็ถูกอัคคีภัยทำลายลงในปี ค.ศ. 1032 

ต่อมามุขนายกฌอฟรัว เดอ ตูร์ ได้บูรณะกลับมาอยู่ในสภาพเดิมอีกครั้งในช่วงครึ่งหลังของคริสต์ศตวรรษที่ 11 มหากางเขนบริเวณพิธีได้ติดตั้งใหม่ในปี ค.ศ. 1051 และแท่นบูชาใหม่ในปี ค.ศ. 1092Les cathédrales en Pays de la Loire dans Revue 303, n°70, septembre 2001

ต่อมาไม่นานก็ได้มีการบูรณะอีกโดยมุขนายกเรอโน เดอ มาร์ตีเญ และอูลแฌร์ และเป็นรูปเป็นร่างขึ้นมากในสมัยของมุขนายกนอร์ม็อง เดอ ดูเอ และกีโยม เดอ โบมง โดยสองท่านหลังได้บูรณะโดยสร้างใหม่ในส่วนของบริเวณกลางโบสถ์ และมุขทางเข้าด้านหน้าอาสนวิหาร ซึ่งบริเวณกลางโบสถ์ที่เป็นโถงเดี่ยวนั้น (ไม่มีทางเดินข้าง) ต่อมาในภายหลังได้เป็นตัวอย่างสำคัญของการก่อสร้างอาสนวิหารอ็องกูแลมและแอบบีย์ฟงต์วโร 

บริเวณโค้งสร้างส่วนฐานกำแพงบริเวณกลางโบสถ์เป็นแบบโรมาเนสก์ ซึ่งสูงถึงบริเวณครึ่งหนึ่งของความสูงอาคาร ต่อมาในช่วงกลางคริสต์ศตวรรษที่ 12 ก็เริ่มมีการสร้างเสาและเพดานโค้งสันแบบกอทิก ซึ่งถือเป็นจุดกำเนิดของกอทิกอ็องฌ์แว็ง บริเวณกลางโบสถ์ประกอบด้วยโถงกลางเพียงฝั่งเดียว สร้างแบบโรมาเนสก์ ซึ่งนำไปสู่แขนกางเขน และบริเวณร้องเพลงสวดแบบกอทิก ซึ่งได้สร้างทับบนขอบบริเวณกำแพงเมืองเก่า

ต่อมาในคริสต์ศตวรรษที่ 16 ได้มีการต่อเติมซุ้มโค้งบริเวณฐานของหอทั้งสอง โดยเป็นซุ้มที่ประกอบด้วยรูปสลักของอัศวินผู้อารักขานักบุญมอริซ ซึ่งสร้างในแบบสถาปัตยกรรมฟื้นฟูศิลปวิทยา ซึ่งด้านบนเป็นเป็นหอสี่เหลี่ยมและปิดยอดด้วยโดมแบบห้าเหลี่ยมLouis de Farcy, Monographie de la cathédrale d'Angers, Angers ; 4 tomes : 1905 - 1926

อาคารอาสนวิหารประกอบด้วยยอดสูงทั้งสองฝั่งอยู่บริเวณยอดของหอระฆังทั้งสอง ฟากทิศเหนือสร้างในปี ค.ศ. 1518 และทางทิศใต้ในปี ค.ศ. 1523

ในปี ค.ศ. 1806 มุขทางเข้าซึ่งเคยตั้งอยู่ด้านหน้าของอาสนวิหารซึ่งยื่นออกไปบริเวณจัตุรัสภายหน้านั้น ได้มีถูกทำลายลงเนื่องจากมีสภาพชำรุดทรุดโทรม และล้าสมัย ซึ่งมุขทางเข้านี้สร้างในแบบกอทิกอ็องฌ์แว็ง ครอบซุ้มประตูกลางด้านหน้า มีสูงสองชั้น ประกอบด้วยเพดานโค้งจำนวน 4 โค้ง ซึ่งยังพบอยู่เป็นร่อยรอยหลักฐานของมุขทางเข้าได้อยู่ในปัจจุบัน 

ต่อมาได้มีโครงการหลายโครงการในคริสต์ศตวรรษที่ 20 ที่จะก่อสร้างส่วนนี้ขึ้นใหม่ แต่ก็ยังไม่ประสบความสำเร็จจนถึงปัจจุบันRevue 303, n°70, septembre 2001

สัดส่วน

 ความยาวรวม :  
 ความกว้างของหน้าบันทางเข้า :  
 ความสูงของเพดานโค้งเหนือบริเวณกลางโบสถ์ :  
 ความกว้างของบริเวณกลางโบสถ์ :  
 ความยาวของบริเวณกลางโบสถ์ :  
 ความสูงของหอระฆัง :  

ระเบียงภาพ